INGRS รับงานผลิต-จัดส่งชิ้นส่วนรถยนต์ใหม่ มั่นใจหนุนรายได้-เพิ่มศักยภาพแข่งขัน
INGRS รับงานผลิต-จัดส่งชิ้นส่วนรถยนต์ใหม่ มั่นใจหนุนรายได้-เพิ่มศักยภาพแข่งขัน
INGRS รับงานผลิต-จัดส่งชิ้นส่วนรถยนต์ใหม่ มั่นใจหนุนรายได้-เพิ่มศักยภาพแข่งขัน
16 ก.ย. 2562

บริษัท อิงเกรส อินดัสเตรียล (ไทยแลนด์) จำกัด (มหาชน) หรือ INGRS เปิดเผยว่า กลุ่มบริษัทได้งานผลิตชิ้นส่วนรถยนต์รุ่นใหม่ และหนังสือแสดงเจตจำนงเพื่อให้ผลิตชิ้นส่วนรถยนต์รุ่นใหม่ รวม 3 โครงการ พร้อมเตรียมลงทุนรวมเพิ่ม ซึ่งจะผลักดันให้รายได้เพิ่มขึ้นตลอดโครงการและเพิ่มศักยภาพการแข่งขัน สำหรับโครงการดังกล่าว ประกอบด้วย
โดยโครงการดังกล่าวจะดำเนินการโดยบริษัทร่วมทุนใหม่ที่จะจัดตั้งขึ้นระหว่าง ITSB, AOI Machine Industry แห่งประเทศญี่ปุ่น (AOI) และ Perodua Auto Corporation Sdn Bhd แห่งประเทศมาเลเซีย (PCSB) โดย ITSB จะเข้าถือหุ้นร้อยละ 51 ของหุ้นในบริษัทร่วมทุน AOI และ PCSB จะถือหุ้นในอัตราร้อยละ 34 และ 15 ตามลำดับ
ทั้งนี้บริษัทคาดว่าจะสามารถเริ่มต้นการผลิตชิ้นส่วนดังกล่าวในครึ่งปีหลังของรอบปีบัญชีสิ้นสุด ณ วันที่ 31 ธันวาคม 2564 ซึ่งโครงการดังกล่าวจะต้องมีการการลงทุนทางด้านเครื่องจักร อุปกรณ์ และเครื่องมือ โดยมีมูลค่าการลงทุนประมาณ 963 ล้านบาท และเป็นที่คาดหมายว่า โครงการจะก่อให้เกิดรายได้ประมาณ 7.5 พันล้านบาท ตลอดระยะเวลาของโครงการ
สำหรับโครงการนี้จะก่อให้เกิดรายรับและผลกำไรในอนาคตแก่กลุ่มบริษัทที่เพิ่มมากขึ้นอย่างมีนัยสำคัญและชิ้นส่วนที่ผลิตได้ตามโครงการจะผลักดันให้บริษัทมีการเปลี่ยนแปลงทางเทคโนโลยีในระดับแนวหน้า และเป็นการปรับปรุงศักยภาพในการแข่งขันให้กับกลุ่ม
ทั้งนี้บริษัทคาดว่า จะสามารถเริ่มต้นการผลิตชิ้นส่วนดังกล่าวในไตรมาสที่ 4 ของรอบปีบัญชีสิ้นสุด ณ วันที่ 31 ธันวาคม 2565 ซึ่งคณะกรรมการของบริษัทมีความเห็นว่าโครงการนี้จะก่อให้เกิดรายได้และผลกำไรเพิ่มขึ้นในอนาคตแก่ PTIMV และกลุ่มบริษัท
โดยโครงการดังกล่าวจะต้องมีการลงทุนทางด้านเครื่องจักรและอุปกรณ์ โดยมีมูลค่าการลงทุนประมาณ 380 ล้านบาท และเป็นที่คาดหมายว่า โครงการจะก่อให้เกิดรายได้สำหรับกลุ่มบริษัทเพิ่มขึ้นประมาณ 3.7 พันล้านบาท สำหรับระยะเวลาของโครงการ 7 ปี ทั้งนี้ ชิ้นส่วนที่ผลิตได้จะถูกนำใช้ภายในประเทศ และส่งออกไปยังตลาดต่างประเทศ
ทั้งนี้บริษัทคาดว่าจะสามารถเริ่มต้นการผลิตชิ้นส่วนดังกล่าวในไตรมาสที่ 4 ของรอบปีบัญชีสิ้นสุด ณ วันที่ 31 ธันวาคม 2565 ซึ่งโครงการจะดำเนินการโดยบริษัทร่วมทุน ซึ่งจะจัดตั้งในประเทศอินโดนีเซีย โดย IIM จะเข้าถือหุ้นร้อยละ 70 ของหุ้นในบริษัทร่วมทุน และหุ้นที่เหลือร้อยละ 30 จะจัดสรรให้แก่ผู้ร่วมทุนในประเทศอินโดนีเซีย และประเทศสาธารณรัฐเกาหลี
คณะกรรมการบริษัทมีความเห็นว่า เมื่อได้ดำเนินโครงการแล้วจะทำให้สถานะทางการเงินของกลุ่มบริษัทมีความแข็งแกร่งขึ้น รวมทั้งเป็นการขยายฐานลูกค้า และเพิ่มศักยภาพของบริษัทในประเทศอินโดนีเซียอย่างมีนัยสำคัญ
 